wickkiey/tamil-wikipedia-chunked huggingface dataset:
# கதம்பர் வம்சம்

கடம்பர் வம்சம் (*Kadamba dynasty*) (345 - 525 கி.பி) நவீன கருநாடகாவின் வட கன்னட மாவட்டத்தின் வனவாசியை தலைமையிடமாகக் கொண்டு ஆட்சி செய்து வந்த அரச குலமாகும். இந்த இராச்சியம் மயூரசர்மாவால் கி.பி 345 இல் நிறுவப்பட்டது. மேலும் பிற்காலத்தில் தனது ஏகாதிபத்தியத்தின் மூலம் வளரும் திறனைக் காட்டியது. இவர்கள் கருநாடகத்தின் பேரரசுகளான சாளுக்கியர், இராஷ்டிரகூடர் போன்றவர்களின் படைத் துணையோடு தற்போதைய கோவா, கங்கல் போன்ற பகுதிகளை ஆண்டு வந்தனர். கதம்ப அரசனான காகுசுடவர்மனின் ஆளுகையில் கர்நாடகத்தின் பெரும்பகுதி கதம்பர்களின் ஆட்சியின் கீழ் இருந்தது. கர்நாடகத்தின் பெரும் பகுதியை ஆண்டவர்களில் கதம்பர்கள் மட்டுமே கன்னட மொழியை தாய்மொழியாகக் கொண்டவர்கள். இவர்களுக்கு முன்பு ஆண்ட மன்னர்கள் அனைவரும் வேறு மொழியை தாய்மொழியாகக் கொண்டவர்கள் ஆவர். கதம்பர்களின் ஆளுகைக்கு உட்பட்ட நிலப்பரப்பில் கன்னடம் ஆட்சி மொழியாக இருந்து வந்தது. தமிழ் மொழியிலிருந்து கன்னடம் ஒரு தனி மொழியாக வளர்ந்ததற்கு கதம்பர்கள் முக்கிய காரணமானவர்கள். கதம்பர் வம்சத்தை முதன்முதலில் 345ஆம் ஆண்டு தோற்றியவர் மயூரசர்மா ஆவார்.  
கதம்பர்கள் சமண மதத்தையும் ஆதரித்து தங்கள் ஆட்சிக்கு உட்பட்ட பகுதிகளில் பல்வேறு சமணக்கோவில்களை நிறுவினர். கதம்பர்கள் கட்டிய பல கோவில்கள் மிகச்சிறந்த கட்டிடக்கலை அமைப்பைக் கொண்டவையாகும். வனவாசியில் அமைந்திருக்கும் மதுகேசுவரா ஆலயம் இதற்கு மிகச்சிறந்த உதாரணமாகும்.
# கதம்பர் வம்சம்

## கதம்பர்களின் முன்னோர்

கதம்பர்களின் முன்னோர் சங்ககாலத் தமிழகத்தைச் சேர்ந்த கடம்பர்களான இருக்கலாம் எனக் கருதப்படுகிறது.
# தொல்லியல் அருங்காட்சியகம், லோத்தல்

**தொல்லியல் அருங்காட்சியகம், லோத்தல்** இந்தியாவின் குசராத் மாநிலத்தின் அகமதாபாத் மாவட்டத்தில் உள்ளது. இது, அரப்பா கால நகரமான லோத்தலில் 1952 ஆம் ஆண்டு முதல் 1961 ஆம் ஆண்டுவரை மேற்கொள்ளப்பட்ட அகழ்வாய்வுகளில் கிடைத்த அரும்பொருட்களைக் காட்சிக்கு வைப்பதற்காக 1976 ஆம் ஆண்டில் உருவாக்கப்பட்டது.  
மூன்று காட்சிக்கூடங்களைக் கொண்ட இந்த அருங்காட்சியகத்தின் முன்பகுதிக் காட்சிக்கூடத்தில், அரப்பா காலத்து லோத்தல் நகரின் அமைப்பை ஊக அடிப்படையில் மீளமைத்து வரையப்பட்ட படத்துடன், இக் களம் பற்றிய விளக்கன்ங்களும், நிலப்படங்களும் காட்சிக்கு வைக்கப்பட்டுள்ளன. இடப் பக்கத்துக் காட்சிக்கூடத்தில், அகழ்வாய்வுகளின்போது கிடைத்த அணிகலன்களுக்கு உரிய மணிகள், களிமண் அணிகலன்கள், முத்திரைகளின் நேர்ப்படிகள், உயிரின ஓடுகள் யானைத் தந்தம் போன்றவற்றால் செய்யப்பட்ட பொருட்கள், உலோகப் பொருட்கள், மட்பாண்டங்கள் என்பன உள்ளன. வலப் பக்கத்துக் காட்சிக்கூடத்தில் வேட்டைக்குரிய பொருட்கள், சடங்கு சார்ந்த பொருட்கள், மனிதர் மற்றும் விலங்கு உருவங்கள், நிறைப்படிகள், நிறந்தீட்டிய மட்பாண்டங்கள், அளவுத்திட்டத்துக்கு அமைய உருவாக்கப்பட்ட லோத்தல் களத்தின் மாதிரியுரு என்பன காட்சிக்கு உள்ளன. அகழ்வாய்வுகளின் போது கிடைத்த 5000 க்கு மேற்பட்ட பொருட்களில் 800 பொருட்கள் வரை காட்சிக்கு வைக்கப்பட்டுள்ளன.  
இந்த அருங்காட்சியகத்தில் ஒரு சிறிய உசாத்துணை நூலகமும், வெளியீடுகள் விற்பனைப் பகுதியும் உண்டு.
# மட்டஞ்சேரி அரண்மனை அருங்காட்சியகம், கொச்சி

**மட்டஞ்சேரி அரண்மனை அருங்காட்சியகம், கொச்சி**, இந்தியாவின் கேரள மாநிலத்தின் கொச்சியில் உள்ள மட்டஞ்சேரி அரண்மனையில் அமைந்துள்ளது. இது எர்ணாகுளத்தில் இருந்து 12 கிலோமீட்டர் தொலைவில் உள்ளது. இந்த அரண்மனை கீழைத்தேசச் செல்வாக்குடன் கூடிய போத்துக்கேயக் கட்டிடக்கலைப் பாணியிலான மிகப் பழைய எடுத்துக்காட்டுக்களுள் ஒன்று. இதனால் இது வரலாற்று நோக்கிலும், கட்டிடக்கலை நோக்கிலும் தனித்துவமானது ஆகும்.  
அரண்மனைக்கு அருகில் இருந்த கோயிலொன்றைச் சேதப்படுத்தியதற்கான இழப்பீடாகவும், அரசரைச் அமைதிப்படுத்துவதற்குமாக இந்த அரண்மனை 1545 ஆம் ஆண்டளவில் போத்துக்கேயரால் கட்டப்பட்டு கொச்சி அரசரான வீர கேரள வர்மருக்கு அளிக்கப்பட்டது. எனினும், ஒல்லாந்தர் காலத்தில் இந்த அரண்மனை பாரிய திருத்த வேலைகளுக்கு உள்ளானது. இதனால் இது "டச்சு அரண்மனை" என்றும் அழைக்கப்படுகிறது. இரண்டு மாடிகளைக் கொண்ட, சதுரவடிவிலான இந்தக் கட்டிடத்தில் நீளமானதும், இடவசதி கொண்டதுமான அறைகள் உள்ளன. நடு முற்றத்தில் அரச குடும்பத்தின் குலதெய்வமான பழையனூர் பகவதியின் கோயில் உள்ளது.  
அருங்காட்சியகம் இக் கட்டிடத்தின் மேல்மாடியில் மே 1985 ஆம் ஆண்டில் அமைக்கப்பட்டது. இங்கே கொச்சி அரசர்களின் உருவப்படங்கள், பல்லக்குகள், உடைகள், ஆயுதங்கள், குடைகள், வாள்கள், தபால்தலைகள், நாணயங்கள் போன்ற பலவிதமான பொருட்கள் காட்சிக்கு வைக்கப்பட்டுள்ளன. 1864 ஆம் ஆண்டிலிருந்து அரசாண்ட அரசர்களின் ஆளுயர உருவப்படங்கள், பெரிய மண்டபம் ஒன்றில் வரிசையாக வைக்கப்பட்டுள்ளன.
# காளான்

(*Amanita pantherina* இது ஒரு நச்சுக்காளான் வகை ஆகும்)]]
**காளான்** (**ஆம்பி**) என்பது மண்ணின் மீது வளரும் ஒரு பூஞ்சைத் தாவர உயிரினம் ஆகும். பல நாட்டவரால் விரும்பி உண்ணப்படும் உணவான காளான் பல தரப்பட்ட சூழல்களிலும் வளரக் கூடியது. இயற்கையாக வளரும் காளான்களை பிடுங்கிப் பயன்படுத்துகின்றனர். பல நாடுகளில் காளான் முறையாகப் பயிர் செய்து உற்பத்தி செய்யப்படுகிறது. முன்பு இலங்கை, இந்தியா போன்ற நாடுகளில் காளான்கள் ஏழை மக்களின் உணவாக இருந்தது. தற்போது இவை குடிசைத் தொழிலாக, செயற்கையாகவும் உற்பத்தி செய்யப்படுகிறது.
# காளான்

## நச்சுக் காளான்கள்

அதிக காளான் வகைகள் நச்சுத் தன்மை, மன மாற்றம், நுண்ணுயிர் கொல்லியியல்பு, தீனுண்ம எதிர்ப்பு, அல்லது உயிரியல் கவர்ச்சி முதலான துணை வளர்ச்சிக் கூறுகளை உற்பத்தி செய்கின்றன. ஆயினும், குறைந்த எண்ணிக்கையான காளான்களே மரணத்தை ஏற்படுத்தக் கூடியவை. ஏனையவை சகிக்கமுடியாத கடுமையான அறிகுறிகளை தரக்கூடியவை. இந்த நச்சுத் தன்மை காளான்கள் பூஞ்சன இழையில் இருந்து வித்திகள் விருத்தியின் போது அவற்றை ஏனைய அங்கிகளால் உண்ணப்படுவதில் இருந்து பாதுகாக்கும் உத்தியாகவே நடைபெறுகின்றது.
# காளான்

## நச்சுக் காளான்கள்

### நச்சுக்காளான்களை இனங்காணல்

சாதாரணமாகக் காளான் குழல் வடிவ மெல்லிய இழைகளால் உருவாகியிருக்கும். சிலவற்றில் குறுக்கு இழைகள் உருவாகியிருக்கும்.மேலும்,
- வளையப்புடைப்பு, இணையம் என்பன காணப்படும்.
- கடுமையான நிறம் கொண்டதாகக் காணப்படும்.
- துர்நாற்றம் வீசும்.
- பூச்சிகளால் கவரப்படாததாகக் காணப்படும்.
- நறுக்கிய வெங்காயத்துண்டுகளுடன் பிசையும் போது ஊதா நிறம் தோன்றும்.
# காளான்

## காளான் வகைகள்

இவற்றில் நல்லவை கெட்டவை என இலட்சத்துற்கும் மேற்பட்ட வகைகள் உள்ளதாகக் கணக்கிட்டு உள்ளனர். சில வகைக் காளான்கள் சத்துள்ளவையாகவும், சிலவகை நச்சுத்தன்மை கொண்டு உண்பவர்களுக்கு தீங்கு விளைவிப்பவையாகவும் காணப்படுகின்றன.  
காளான்கள் முட்டை வடிவிலிருந்து கண்ணுக்குப் புலப்படாத நுண்ணளவு வரை பலவகை வடிவங்களில் கிடைக்கின்றன.நாய்க் குடைக் காளான், முட்டைக் காளான், சிப்பிக்காளான், பூஞ்சைக் காளான் போன்றவை காளான்களில் சில வகை ஆகும். 2000 காளான் இனங்கள் இந்தியாவில் கண்டறியப்பட்டுள்ளது. கிழக்கு இமயமலைப் பகுதியான சிக்கிம் மாநிலத்தில் காளான்கள் அதிக அளவு காணப்படுகிறது. உலக அளவில் 12,000 முதல் 15,000 வகையான காளான்கள் காணப்படுகின்றன.
# காளான்

## காளான்களுக்கு தேவையான சத்துக்கள்

காளான்களில் பச்சையம் இல்லாததால் ஒளிச்சேர்க்கை இல்லாமலே தங்களுக்கு வேண்டிய உணவைப் பெறக்கூடியனவாக உள்ளன. எனவே, இவை உணவிற்குப் பிற உயிர்களைச் சார்ந்து இருக்கவேண்டியுள்ளது. அதனால் காளான் ஒட்டுண்ணியாகவும் சாறுண்ணியாகவும் உள்ளது. மரங்களில் ஒட்டிக்கொண்டு அவற்றின் சத்துக்களை உறிஞ்சி அவைகள் பட்டுப்போகவும், காய்கறிகள் முதலானவை அழுகிப் போகவும் காரணமாக உள்ளவை நச்சுக் காளான்கள் ஆகும். இவற்றை அழிக்க " காளான் கொல்லி" என்ற வேதியற்பொருள் பயன்படுத்தப்படுகிறது.
# காளான்

## போசனைக் கூறுகள்

பச்சையாக, கபிலக் காளான்கள் 92% நீர் , 4% கார்போவைதரேட்டு, 2% புரதம் மற்றும் 1%க்கு குறைவான கொழுப்பை கொண்டுள்ளது. மேலும் 100 கிராம் (3.5அவுன்சு) பச்சைக் காளான் 22 கலோரிகள் பெருமளவு உயிர்ச்சத்து பி அதாவது ரிபோஃபிளாவின், நியாசின் மற்றும் பந்தோதேனிக் கமிலம்,செலானியம்,செப்பு மற்றும் சிறிய அளவு பொசுபரசு, நாகம் ,பொட்டாசியம் ஆகியவற்றைக் கொண்டுள்ளது.
# காளான்

## காளான்களின் இனப்பெருக்கம்

காளான்களுக்கு மற்ற தாவரங்களைப் போல இலை, பூ, காய் என்று எதுவும் இல்லை. எனவே, விதைத்தூள் மூலம் மட்டுமே காளான்கள் இனப்பெருக்கம் செய்கின்றன. இவைகளின் வளர்ச்சி எவ்வளவு விரைவாக ஏற்படுகிறதோ அவ்வளவு விரைவாக இவை அழியவும் நேரிடுகிறது.
# காளான்

## காளான்களின் பயன்கள்

- மற்ற காய்கறிகளில் பெற முடியாத உயிர்ச்சத்தான, உயிர்ச்சத்து டி காளானில் அதிகமாகவும் எளிதாகவும் பெறலாம்.
- உணவுக்காளான்கள் சுவையும் சத்துமிக்க சிறந்த உணவாகப் பயன்படுகின்றன.
- பென்சிலின் என்ற மருந்து செய்ய பெனிசிலியம் (Penicillium) எனப்படும் நுண்ணிய பூஞ்சைக்காளான் பயன்படுகின்றது.
- மதுபானங்கள் செய்யப் பயன்படுகின்றன.
- ரொட்டிகள் செய்யவும் காளான்கள் பயன்படுகின்றன.
# காளான்

## உண்ணத்தக்க காளான்கள்

காளான்கள் சீனா, கொரியா, ஐரோப்பா, சப்பான் என பல்வேறு நாடுகளில் சமையல் கலைகளிலும் சிறப்பான சமையல்களிலும் பயன்படுத்தப்படுகின்றன. காய்கறிகளின் சமையல் உலகில் காளான்கள் இறைச்சியாகவே கொள்ளப்படுகின்றது. மீச்சந்தைகளில் விற்கப்படுகின்ற பெருமளவிலான காளான் வகைகள் வர்த்தக ரீதியல் பண்ணைகளில் வளர்க்கப்பட்டவை.  
1. இளையர் அறிவியல் களஞ்சியம். மணவை பப்ளிகேஷன். 1995
1. http://botit.botany.wisc.edu/toms_fungi/apr2002.html
1. http://www.abc.net.au/science/news/enviro/EnviroRepublish_828525.htm
# புடோல்

**புடோல்** அல்லது **புடலை**, *snake gourd*, தாவர வகைப்பாடு: *Trichosanthes cucumerina* ) என்பது வெள்ளரிக் குடும்பத்தைச் சேர்ந்த தாவர இனம் ஒன்றாகும். இதன் காய் **புடலங்காய்** எனப்படுகிறது. இக் காய்கள் சுமார் 1.5 மீ நீளம் வரை வளரக் கூடியவை. பொதுவாக இவை 50 செ.மீ இருந்து 75 செ.மீ நீளமுடையவை. இந்திய, தமிழர் சமையலில் இடம் பெற்ற காய். இது குழம்பு, கூட்டு, பொறியல் என பல் வகையாக சமைக்கக் கூடியது. தெற்காசியா, தென்கிழக்காசியா நாடுகளில் இது பெரிதும் பயிரிடப்படுகிறது. ஆப்பிரிக்க நாடுகளில் விளைச்சல் குறைவாக இருக்கும் காலங்களில், சிவந்த புடலங்காய், தக்காளிக்கு மாற்றாகவும், சமையலில் பயன்படுத்தப்படுகிறது.
# புடோல்

## வாழிடங்கள்

இதன் தாயகத்தைக் குறிப்பிட்டு சொல்ல இயலாது. ஏனெனில்,*Trichosanthes cucumerina* என்ற தாவரயினமானது, தெற்கு ஆசியா, தென்கிழக்காசியா, இந்தியா, வங்காளதேசம், நேபாளம், பாக்கித்தான், இலங்கை, இந்தோனேசியா, மலேசியா, மியான்மர், தென்சீனா, (குவாங்ஷி, யுன்னான்). ஆகிய நாடுகளின் காடுகளில்,அதனதன் நாட்டு இனமாக கண்டறியப்பட்டுள்ளது. வட ஆத்திரேலியாவிலும் இது,அந்நிலத்தின் நாட்டு இனமாகக் கருதப்படுகிறது. புளோரிடாவிலும், சில ஆப்பிரிக்க நாடுகளிலும், இந்தியப் பெருங்கடல், பசிபிக் தீவுகள் தீவுகளிலும் இவை அறிமுகப்படுத்தப்பட்டு இயல்பாக வளருகின்றன.
# பயற்றம்

**பயற்றம்** (பேச்சு வழக்கு: பயத்தம்) அல்லது **பயற்றங்கொடி** (பேச்சு வழக்கு: பயத்தங்கொடி) என்பது அவரை (bean) வகையைச் சார்ந்த ஒரு தாவரம். இது நீண்ட கொடியாக 35-75 செமீ அளவு வளரும். இதன் காய் **பயற்றங்காய்** என அழைக்கப்படுகிறது. இது ஆபிரிக்க, சீன, தெற்காசிய, இந்திய, இலங்கையில், தமிழர் சமையலில் பெரிதும் பயன்படுத்தப்படுகிறது.
# பயற்றம்

## தமிழர் சமையலில்

தமிழர் சமையலில் பயத்தங்காயை பிரட்டல் கறியாக ஆக்குவர். சாம்பார், சோறு அல்லது புட்டுக் குழையலிலும் சேர்ப்பர்.
# தொல்லியல் அருங்காட்சியகம், கோல் கும்பாசுத் தொகுதி

**தொல்லியல் அருங்காட்சியகம், கோல் கும்பாசுத் தொகுதி** இந்தியாவின் கர்நாடக மாநிலத்தின் பீசப்பூர் மாவட்டத்தில் உள்ள ஒரு தொல்லியல் அருங்காட்சியகம் ஆகும். பீசப்பூர், சோலாப்பூருக்குத் தெற்கே 110 கிலோமீட்டர் தொலைவிலும், தார்வாடுக்கு 204 கிலோமீட்டர் வடக்கிலும் அமைந்துள்ளது. கிபி 1489 முதல் 1686 வரையான காலப்பகுதியில் அரசாண்ட ஆதில்சாகியினரின் தலைநகரமாக விளங்கியது பீசப்பூர். மதம் சார்ந்ததும், மதம் சாராததும், பாதுகாப்புத் தொடர்பானதுமான பல கட்டிடங்கள் இக் காலத்தில் பீசப்பூர்ப் பகுதியில் அமைக்கப்பட்டன.  
அருங்காட்சியகம், கோல் கும்பாசுத் தொகுதியில் அமைந்துள்ள "நாக்குவார் கானா" (எக்காள இல்லம்) என்னும் கட்டிடத்தில் அமைந்துள்ளது. 1892 ஆம் ஆண்டில் இது ஒரு மாவட்ட அருங்காட்சியகமாகத் தொடங்கப்பட்டது. பின்னர் 1982 ஆம் ஆண்டில் இது ஒரு கள அருங்காட்சியகமாக ஆக்கப்பட்டது. இக்கட்டிடம் ஆதில்சாகிக் கட்டிடக்கலைப் பாணியில் அமைக்கப்பட்டது. உயரமான மேடையில், பருமனான தூண்களின் மீது தாங்கப்பட்ட உயரமான வளைவுகளுடன் இது அமைந்துள்ளது. ஆறு காட்சிக்கூடங்களைக் கொண்டு அமைந்த இந்த அருங்காட்சியகத்தின் மூன்று காட்சிக்கூடங்கள் நிலத் தளத்திலும் மற்றவை மேல் தளத்திலும் உள்ளன.  
இந்த அருங்காட்சியகத்தில், அரபி, பாரசீகம், கன்னடம், சமசுக்கிருதம் ஆகிய மொழிகளிலான கல்வெட்டுக்கள்; இந்து, சமண சமயங்களைச் சேர்ந்த சிற்பங்கள்; நடுகற்கள்; படங்களுடன் கூடியதும், இல்லாததுமான கையெழுத்துப்படிகள்; நாணயங்கள்; மரச்செதுக்கு வேலைகள்; தளவிரிப்புகள்; நிலப்படங்கள்; சிற்றோவியங்கள் போன்ற பல பொருட்கள் காட்சிக்கு வைக்கப்பட்டுள்ளன. இக் காட்சிப் பொருட்கள் கிபி ஆறாம் நூற்றாண்டுக்கும் 18 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.
# பீட்ரூட்

**செங்கிழங்கு (பீட்ரூட்)** என்பது பீட் தாவரத்தின் வேரடிக் கிழங்கு ஆகும். இது சிகப்பு அல்லது நாவல்பழ நிறம் உடையது. இதைத் தமிழில் செங்கிழங்கு அல்லது அக்காரக்கிழங்கு என்றும் குறிப்பர். இது வட அமெரிக்காவில் வழக்கமாக **பீட்** எனச் சொல்லப்படுகிறது. இதற்கு ** மேசைவகைப் பீட்**, ** தோட்டவகைப் பீட்**, ** சக்கரைப் பீட்**, ** சிவப்பு பீட்**, ** பொன் பீட்** என்ற பெயர்களும் உண்டு. இது பீட்ட வல்காரிசு பயிரிடும் வகையின் பலவகைகளில் ஒன்றாகும். இது அதன் கிழங்குக்காகவும் கீரைக்காகவும் பயிரிடப்படுகிறது. இது வகைப்பாட்டியலாக, *B. vulgaris* subsp. *vulgaris* 'Conditiva' Group என வகைபடுத்தப்படுகிறது.  
இது உணவாக மட்டுமன்றி, நிறமியாகவும் மருத்துவ மூலிகையாகவும் பயன்படுகிறது. பீட் விளைபொருட்கள் சர்க்கரைப் பீட்டில் இருந்து உருவாக்கப்படுகின்றன.
# பீட்ரூட்

## சொல்லியல்

*பீட்டா* என இலத்தீனில் பீட்ரூட் பண்டைய காலத்தில் வழங்கப்பட்டது இப்பெயர் கெல்டிக் மொழியில் இருந்து வந்திருக்கலாம். பழைய ஆங்கிலத்தில் இது *பீட்டே* என கிபி 1400 இல் வழங்கியுள்ளது. *ரூட்* பழைய ஆங்கிலம் *ரோட் (rōt*) என்பதில் இருந்து வந்துள்ளது. இதுவும்*rót* என்ற பழைய நோர்சு மொழிச் சொல்லாகும்
# பீட்ரூட்

## வரலாறு

பீட்ரூட்டுகள் நடுவண் கிழக்குப் பகுதியில் கீரைகளுக்காக வீட்டினமாக்கப்பட்டுள்ளன. இவை பண்டைய எகுபதியிலும் கிரேக்கத்திலும் உரோம அரசு காலத்தில் பயிரிட்டு வளர்க்கப்பட்டுள்ளன. உரோம ஆட்சிக் காலத்தில் கிழங்குகளுக்காகவும் வளர்க்கப்பட்டன. இடைக்காலத்தில் இருந்து பீட்ரூட்டுகள் செரித்தல், குருதிபெருக்கல் போன்ற நிலைமைகளுக்குப் பயன்பட்டுள்ளன. பூண்டு மூச்சுயிர்ப்பைத் தடுக்க பார்த்தலோமியோ பிளாட்டினா பீட்டைப் பூண்டுடன் கலந்துண்ணுமாறு பரிந்துரை செய்துள்லார்.  
பத்தொன்பதாம் நூற்றாண்டின் நடுப்பகுதியில், தேறல் பீட் கிழங்குச் சாற்றால் வண்ணமூட்டப்பட்டுள்ளது.
# பீட்ரூட்

## உணவு

இக் கிழங்குகள் ஐரோப்பியர்களால் பெரிதும் உண்ணப்பட்டு வந்தது. காய்குவையிலும் அல்லது நறுஞ்சுவை பருகிலும் பீட்ரூட் பெரிதும் சேர்க்கப்பட்டது. தற்போது தமிழர்கள் போன்ற இதர மக்களும் இதை உண்ணுகிறார்கள். தமிழர்கள் பீட்ரூட்டை பல்வேறு கறிகளாக ஆக்கி உண்பர். இது சாய மை தயாரிக்கவும், பனிக்குழைவை, இன்கூழ், தக்காளிச் சாற்றிலும் நிறம் கூட்டியாகவும் பயன்படுகிறது.  
கிழக்கு ஐரோப்பாவில் பீட் நறுஞ்சுவைநீர் விரும்பிப் பரவளாக அருந்தப்படுகிறது. இந்திய உணவில், வெட்டித் துண்டுகளாக்கி வேகவைத்துப் பொறியலாக பரிமாறப்படுகிறது. மஞ்சள் நிற பீட்ரூட் உணவுக்காகவே சிற்றளவு பயிரிப்படுகிறது.  
வழக்கமாக வேகவைத்தோ வறுத்தோ பச்சையாகவோ தனித்தும் காய்குவைகளுடன் கலந்தும் பீட்ரூட் உண்ணப்படுகிறது. பேரளவு வணிகமுறை விளைச்சல் வேகவைத்தும் தொற்று நீக்கியும் ஊறுகாயாகவும் பயன்படுகிறது.  
பீட்டின் கீரையும் உண்ணத் தகுந்ததே. இளங்கீரைகள் பச்சையான காய்குவையோடு கலக்கப்படுகின்றன. முதிர்ந்த கீரைகல் வேகவைத்து உண்ணப்படுகின்றன. இந்நிலையில் இவை புதினாவின் சுவையோடு மணக்கின்றன. இதற்கு நீர்வற்றி வாடாத செறிவான சதைப் பற்றுள்ல கீரையைத் தெரிவு செய்யவேண்டும்.  
பீட்ரூட்டில் அதன் ஒரு மரபனில் ஏற்பட்ட மாற்றுரு அதை வீட்டினமாக்கத்துக்குப் பக்குவப்படுத்தியது. எனவே ஆண்டுக்கு இருமுறை அதன் கீரையையும் கிழங்கையும் அறுவடை செய்ய முடிந்தது.  
தேறலாக்கத்துக்கும் பீட் பயன்படுகிறது.  
யப்பானிய ஊறுகாய்களில் வண்னத்துக்காக பீட் துண்டுகள் ஓரளவு சேர்க்கப்படுகின்றன.  
முதலாம் உலகப்போரின் பின் ஏற்பட்ட உணவுத் தட்டுபாட்டின்போது தொழிலாளர்கள் பீட் மட்டும் உண்ணும் நிலைக்குத் தள்ளப்பட்டனர். இது * மங்களூர்சே * எனும் நோயை அவர்களிடம் பெருகச் செய்தது.
# பீட்ரூட்

## சத்துகள்

பீட்ரூட்டில் நைட்ரேட் சத்து உள்ளது.
# கோல் கும்பாசு

**கோல் கும்பாசு** என்பது கிபி 1490 முதல் 1686 வரை பீசப்பூர் சுல்தானகத்தை ஆண்ட, ஆதில்சாகி மரபைச் சேர்ந்த முகம்மத் ஆதில் ஷா (1627-57) என்னும் சுல்தானின் சமாதிக் கட்டிடம் ஆகும். தென்னிந்தியாவில் உள்ள கர்நாடக மாநிலத்தில் பீசப்பூர் நகரில் உள்ள இக் கட்டிடம் 1659 ஆம் ஆண்டில் புகழ் பெற்ற கட்டிடக்கலைஞரான தாபுலைச் சேர்ந்த யாக்குத் என்பவரால் வடிவமைத்துக் கட்டப்பட்டது.  
இக் கட்டிடம், 50 மீட்டர் (160 அடி) பக்கங்களைக் கொண்ட சதுர வடிவான கூடம் ஒன்றைக் கொண்டுள்ளது. இதன் கூரை 37.9 மீட்டர் (124 அடி) விட்டம் கொண்ட குவிமாடமாக அமைந்துள்ளது. இக் குவிமாடம், நவீனகாலத்துக்கு முற்பட்ட குவிமாடங்களில் உலகிலேயே இரண்டாவது பெரியது ஆகும்.
# கோல் கும்பாசு

## வெளியிணைப்புகள்

- கோல் கும்பாசு பற்றிய இந்தியத் தொல்லியல் ஆய்வகத்தின் இணையத்தளப் பக்கம்
- ஆச்நெட் இணையத்தளம்
- கீழைத்தேசப் பண்பாட்டு நிறுவனம், டோக்கியோ பல்கலைக்கழகம், டோக்கியோ
# தொல்லியல் அருங்காட்சியகம், ஹளபீடு

**தொல்லியல் அருங்காட்சியகம், ஹளபீடு** இந்தியாவின் கர்நாடக மாநிலத்தின் ஹாசன் மாவட்டத்தில் அமைந்துள்ள ஒரு தொல்லியல் கள அருங்காட்சியகம் ஆகும். இது 1970 ஆம் ஆண்டுகளின் தொடக்கத்தில் நிறுவப்பட்டது. இந்த அருங்காட்சியகத்தில் ஹளபீட்டிலும் அதைச் சுற்றியுள்ள பகுதிகளிலும் இருந்து பெறப்பட்ட 1500க்கு மேற்பட்ட அரும்பொருட்கள் உள்ளன. இவற்றுள் சிற்பங்கள், கட்டிடக் கூறுகள், கல்வெட்டுக்கள் போன்ற வரலாற்றுச் சிறப்புக் கொண்ட பொருட்கள் அடங்கும். இவை ஒரு மூடிய காட்சிக் கூடத்திலும், ஒரு திறந்தவெளிக் காட்சிக்கூடத்திலும் வைக்கப்பட்டுள்ளன. சமணத் தீர்த்தங்கரர் ஒருவரின் 18 அடி உயரச் சிலையொன்றும் இங்கு உள்ளது.
# தொல்லியல் அருங்காட்சியகம், பழைய கோவா

**தொல்லியல் அருங்காட்சியகம், பழைய கோவா** இந்தியாவின் ஒன்றியப் பிரதேசமான கோவாவின், தென்கோவா மாவட்டத்தில் உள்ளது. 1964 ஆம் ஆண்டில் நிறுவப்பட்ட இந்த அருங்காட்சியகம் 1981-82 காலப்பகுதியில் ஏற்றுக்கொள்ளப்பட்டது. அசிசியின் சாந்த பிரான்சிசு தேவாலயத்தின் பெண்துறவியர் மடப் பகுதியில் அமைந்துள்ள இது 8 காட்சிக்கூடங்களைக் கொண்டுள்ளது. இங்கே வரலாற்றுக்கு முந்திய காலத்துப் பொருட்கள் முதல், வரலாற்றுக்காலத் தொடக்கம், மத்தியகாலம் வரையிலான காலப்பகுதிகளைச் சேர்ந்த பொருட்கள் வரை உள்ளன. இந்த அருங்காட்சியகத்தின் சிறப்பு இங்குள்ள போத்துக்கீசர் காலத்து அரும்பொருட்கள் ஆகும். ஆளுனர்கள், வைஸ்ராய்கள் ஆகியோரின் உருவப்படங்கள், மரச் சிற்பங்கள், தூண்கள், போதிகைகள், தபால்தலைகள் என்பன இங்குள்ள போத்துக்கீசர் காலத்துப் பொருட்களுள் அடங்கும்.
# தொல்லியல் அருங்காட்சியகம், பழைய கோவா

## இவற்றையும் காண்க

- கடற்படை விமான அருங்காட்சியகம் (இந்தியா)
- கோவா அறிவியல் மையம்
- கோவா சித்ரா அருங்காட்சியகம்
- தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
- மெழுகு உலகம் - மெழுகு அருங்காட்சியகமும் ஓவியக்கூடமும், கோவா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்கள் பட்டியல்
# தொல்லியல் அருங்காட்சியகம், பழைய கோவா

## வெளியிணைப்புகள்

- இந்தியத் தொல்லியல் ஆய்வகத்தின் இணையத்தளத்தில்
# இந்திய போர் நினைவு அருங்காட்சியகம்

**இந்திய போர் நினைவு அருங்காட்சியகம்** இந்தியாவின் தலைநகரமான புது டில்லியில் உள்ள செங்கோட்டையில் அமைந்துள்ளது. இந்த அருங்காட்சியகம், இந்தியாவிலும் வெளிநாடுகளிலும் பிரித்தானியரின் சார்பில், உலகப் போர்களில் கலந்துகொண்டவர்களைக் கௌரவிக்குமுகமாக அமைக்கப்பட்டது. செங்கோட்டையில் உள்ள நக்கர் கானா என்னும் கட்டிடத்தின் முதலாம், இரண்டாம் தளங்கள் இந்த அருங்காட்சியகத்துக்காக ஒதுக்கப்பட்டுள்ளன.
# முட்டைக்கோசு

**முட்டைக்கோசு** அல்லது **முட்டைக்கோவா** அல்லது **கோவா** (*cabbage*) என்பது Brassicaceae (அல்லது Cruciferae) குடும்பத்தைச் சார்ந்த, சில சிற்றின வகைகளைக்(*Brassica oleracea* or *B.&nbsp;oleracea* var. *capitata*, var. *tuba*, var. *sabauda* or var. *acephala*) ) குறிக்கும், ஒரு கீரை ஆகும். இந்த பச்சை இலை மரக்கறி வகையானது, *Brassica oleracea* எனப்படும் ஒரு காட்டுவகை அல்லது இயற்கைவகையிலிருந்து பெறப்பட்டு, பயிர்ச்செய்கைக்கு உட்படுத்தப்பட்டு, பயிரிடும்வகை அல்லது பயிரிடப்படும் வகையாகி, மரக்கறியாக உணவில் பயன்படுத்தப்படும் ஒரு இனம் ஆகும். இது மிகக் குறுகிய தண்டையும், மிகவும் நெருக்கமாக அடுக்கப்பட்டிருக்கும் பெரிய இலைகளையும் கொண்டிருக்கும். இது பூக்கும் தாவர வகையில் வரும், இருவித்திலை, ஈராண்டுத் தாவரம் ஆகும். இது மனிதன், ஏனைய விலங்குகளுக்குத் தேவையான முக்கியமான உயிர்ச்சத்துக்களில் ஒன்றான ரைபோஃப்லேவின் (Riboflavin) எனப்படும் உயிர்ச்சத்து B<sub>2</sub> அல்லது சேர்க்கைப்பொருள் E101 ஐக் கொண்டுள்ளது. இந்த உயிர்ச்சத்து பல வளர்சிதைமாற்றங்களில் முக்கியப் பங்கு வகிக்கும்.
# முட்டைக்கோசு

## உணவில் முட்டைக்கோசு

கிழக்கு, மத்திய ஐரோப்பிய உணவில் முட்டைக்கோசு ஒரு முக்கிய இடத்தைப் பெறுகிறது. சலாட், சூப் ஆகியவற்றில் இது பெரிதும் பயன்படுத்தப்படுகிறது.
# முட்டைக்கோசு

## முட்டைக்கோசு உற்பத்தி

முட்டைக்கோசை சீனா, இந்தியா, உருசியா பெரும்பான்மையாக உற்பத்தி செய்கின்றன.
# மரவள்ளி

**மரவள்ளி** (*Manihot esculenta*, *manioc*, *cassava*; உள்நாட்டுப் பெயர்கள்: *குச்சிக் கிழங்கு*, *குச்சிவள்ளிக் கிழங்கு*, *மரச்சினி கிழங்கு*) என்பது *இயுபோபியேசியே* தாவரக் குடும்பத்தைச் சேர்ந்த ஒரு வகைச் செடி. தென் அமெரிக்காவையும் மேற்கு ஆப்பிரிக்காவையும் தாயகமாகக் கொண்ட இச்செடி இன்று ஆப்பிரிக்காவில் அதிகம் பயிர் செய்யப்படுகிறது. மேற்கு ஆப்பிரிக்க நாடான நைசீரியாவே இன்று உலகின் மிகப்பெரிய மரவள்ளி உற்பத்தி செய்யும் நாடாக உள்ளது. வெப்பவலய, துணைவெப்பவலயப் பகுதிகளில் ஆண்டுப் பயிராகப் பயிரிடப்படும் மரவள்ளியிலிருந்து உணவுக்குப் பயன்படக்கூடிய கிழங்கு பெறப்படுகின்றது. இது மாவுப்பொருளைத் தரும் ஒரு முக்கிய உணவுப் பண்டமாகும். மனிதர்களின் உணவுக்கான கார்போவைதரேட்டுக்களைத் தருவதில் உலகின் மூன்றாவது பெரிய மூலம் மரவள்ளியாகும்.  
மரவள்ளிக் கிழங்கு (Tapioca Cassava) என்பது கிழங்கு வகையைச் சேர்ந்த ஒரு தாவரமாகும். இதிலிருந்து தயாரிக்கப்படும் ஒரு மாவுப் பொருள் ஜவ்வரிசி ஆகும். இது உப்புமா, பாயாசம், கஞ்சி முதலியவை தயாரிக்கப் பயன்படுகிறது. மனிதர் மற்றும் விலங்குகளின் உணவுப் பொருளாகவும் பல்வேறு தொழில்துறைகளில் இது ஒரு மூலப்பொருளாகவும் பயன்படுகிறது. மரவள்ளிக் கிழங்கில் சயனோசெனிக் குளுக்கோசைட்டு எனப்படும் நச்சுப் பொருள் காணப்படுகின்றது. இப்பொருள் இருக்கும் அளவைப் பொறுத்து மரவள்ளிக் கிழங்கு "இனிப்பு" மரவள்ளி, "கசப்பு" மரவள்ளி என இரண்டு வகைகளாக உள்ளது. முறையாகச் சமைக்கப்படாத "கசப்பு" மரவள்ளி கோன்சோ என்னும் நோயை உருவாக்கக்கூடும். "கசப்பு" மரவள்ளிப் பயிர், பூச்சிகள், விலங்குகள் போன்றவற்றை அண்டவிடாதிருப்பதால், பயிர் செய்பவர்கள் "கசப்பு" மரவள்ளியையே பெரிதும் விரும்புகின்றனர்.
# மரவள்ளி

## வரலாறு

தற்காலத்தில் உணவுக்காகப் பயிரிடப்படும் மரவள்ளி, *ம. எசுக்கியூலெண்டா* தாவர இனத்தின் துணை இனமான *பிளபெலிபோலியா* என்னும் காட்டு மரவள்ளி இனத்திலிருந்தே உருவானதாகக் கருதப்படுகின்றது. இக் காட்டுவகையின் வீட்டுப் பயிராக்கம் ஏறத்தாழ 10,000 ஆண்டுகளுக்கு உள்ளாகவே தொடங்கியது. கிமு 6,600 காலப் பகுதியைச் சேர்ந்த, மெக்சிக்கோ குடாவின் தாழ்நிலப் பகுதியில் அமைந்துள்ள சான் ஆண்ட்ரெசு தொல்லியல் களத்தில் மரவள்ளி மகரந்தப்பொடி காணப்பட்டது. எல் சல்வடோர் நாட்டில் உள்ள 1,400 ஆண்டுகளுக்கு முற்பட்ட மாயன் காலத்துத் தொல்லியல் களமான ஜோயா டி செரனில் மரவள்ளிப் பயிர்செய்கை குறித்த நேரடியான சான்றுகள் கிடைத்துள்ளன. தென்னமெரிக்காவின் வடக்குப் பகுதி, நடு அமெரிக்காவின் தெற்குப் பகுதி, கரிபியப் பகுதி ஆகியவற்றை எசுப்பானியர்கள் ஆக்கிரமித்த காலத்துக்கு முன்பே, மரவள்ளி, அப்பகுதிகளில் வாழ்ந்த மக்களின் முக்கிய உணவாக ஆகிவிட்டது. போத்துக்கேய, எசுப்பானியக் குடியேற்றவாதக் காலங்களிலும், இப் பகுதியில் மரவள்ளிச் செய்கை தொடர்ந்து நடைபெற்றது. கொலம்பசின் காலத்துக்கு முற்பட்ட அமெரிக்காக் கண்டத்தில் வாழ்ந்த மக்களின் முக்கிய உணவாக விளங்கிய மரவள்ளி அவர்களின் தாயக ஓவியங்களிலும் இடம்பெற்றது. மோச்சே மக்கள் தமது மட்பாண்டங்களில் மரவள்ளியை வரைந்தனர்.  
அமேசானை பிறப்பிடமாகக் கொண்ட மரவள்ளிக் கிழங்கு இந்தியாவில் 17-ஆம் நூற்றாண்டில் கேரளாவில் போர்துகீசியர்களால் அறிமுகப்படுத்தப்பட்டது.
# மரவள்ளி

## பொருளாதார முக்கியத்துவம்

மரவள்ளிக் கிழங்கு பெரிய அளவில் பொருளாதார முக்கியத்துவம் வாய்ந்த ஒரு பயிராகும். உலகம் முழுவதும் ஒவ்வொரு நாளும் சுமார் 500 மில்லியன் மக்கள் மரவள்ளிக் கிழங்கில் இருந்து தயாரிக்கப்படும் உணவுப் பொருட்களைப் பயன்படுத்துகின்றனர். இக்கிழங்கிலிருந்து சுமார் 300 கிலோ கலோரி ஆற்றல் பெறலாம். வளரும் நாடுகளில் மரவள்ளிக் கிழங்கு மிக முக்கியமான உணவு மற்றும் வாழ்வாதாரப் பயிராகவும் வாணிகப் பயிராகவும் உள்ளது.  
உலகின் மரவள்ளிக் கிழங்கு உற்பத்தியில் இந்தியாவில் மட்டும் 6% உற்பத்தி செய்யப்படுகிறது. மரவள்ளிக் கிழங்கு உற்பத்தி செய்யும் மற்ற சில நாடுகள் பிரேசில்,கொலம்பியா, வெனின்சுலா, கியூபா, போர்ட்டோ ரிகோ, ஹைதி, டொமினிக்கன் குடியரசு, மேற்கிந்தியத் தீவுகள், நைஜீரியா, தாய்லாந்து, வியட்நாம், பிலிப்பைன்ஸ் மற்றும் இந்தோனேசியா ஆகும்.  
உலகெங்கும் சுமார் 15.7 மில்லியன் ஹெக்டேர் பரப்பளவில் மரவள்ளிக் கிழங்கு பயிரிடப்படுகிறது. ஒரு ஹெக்டேருக்கு சராசரி 10 டன்கள் மரவள்ளிக் கிழங்கு வீதம் 158 மில்லியன் டன்கள் உற்பத்தியாகிறது. மரவள்ளி கிழங்கு பயிரிடப்படும் கண்டங்களில் 51.44 மில்லியன் ஹெக்டேர் அளவில் ஆப்பிரிக்கா முதல் இடத்திலும், ஆசியா 3.97 மில்லியன் ஹெக்டேர் அளவில் இரண்டாம் இடத்திலும் உள்ளது.  
உலகளவில் மரவள்ளிக் கிழங்கு ஆப்பிரிக்கா கண்டத்தில் 57%-ம் (சுமார் 95 நாடுகளில்) ஆசியாவில் 25%-ம் விளைவிக்கப்படுகிறது. மண் வளம் போன்ற எவ்விதமான வேளாண் சூழலையும் தாங்கி வளரக்கூடிய பயிராதலால் பொருளாதாரத்தில் பின்தங்கிய மக்களின் குறிப்பாக, ஆப்பிரிக்கா,அமெரிக்கா மற்றும் ஆசியாவில் உள்ள வளரும் நாடுகளில் ஒரு முதன்மைப் பயிராக மரவள்ளிக் கிழங்கு விளங்குகிறது.  
ஐக்கிய நாடுகளின் உணவு மற்றும் வேளாண்மை அமைப்பு தரவின்படி 2012 இல் மரவள்ளி உற்பத்தி செய்த முதல் 20 நாடுகள்:
| 1 | நைஜீரியா | 54 000 000 |  |
| --- | --- | --- | --- |
| 2 | தாய்லாந்து | 29 848 000 |  |
| 3 | இந்தோனேசியா | 24 177 372 |  |
| 4 | பிரேசில் | 23 044 557 |  |
| 5 | காங்கோ மக்களாட்சிக் குடியரசு | 16 000 000 |  |
| 6 | கானா | 14 547 279 |  |
| 7 | அங்கோலா | 10 636 400 |  |
| 8 | மொசாம்பிக் | 10 051 364 |  |
| 9 | வியட்நாம் | 9 745 545 |  |
| 10 | இந்தியா | 8 746 500 |  |
| 11 | கம்போடியா | 7 613 697 |  |
| 12 | தன்சானியா | 5 462 454 |  |
| 13 | உகாண்டா | 4 924 560 |  |
| 14 | மலாவி | 4 692 202 |  |
| 15 | சீனா | 4 560 000 |  |
| 16 | கமரூன் | 4 287 177 |  |
| 17 | சியேரா லியோனி | 3 520 000 |  |
| 18 | மடகாசுகர் | 3 621 309 |  |
| 19 | பெனின் | 3 295 785 |  |
| 20 | ருவாண்டா | 2 716 421 | } |
# மரவள்ளி

## கிழங்கு

மரவள்ளிக் கிழங்கு நீண்டு இரு முனைகளும் கூம்பிய வடிவம் கொண்டது. உள்ளே இறுக்கமான மாவுப்பொருளைக் கொண்ட இது ஏறத்தாழ ஒரு மில்லிமீட்டர் தடிப்புள்ள தோலினால் மூடப்பட்டிருக்கும். தோல் கரடுமுரடானதும், மண்ணிறம் கொண்டதாகவும் காணப்படும். நடுவில் 5 முதல் 10 சமீ வரை விட்டம் கொண்டவையாகக் காணப்படும் மரவள்ளிக் கிழங்குகள் பொதுவாக 15 தொடக்கம் 30 சமீ வரை நீளம் கொண்டவை. இதைவிட நீளமான கிழங்குகளும் உள்ளன. கிழங்கின் மையப் பகுதியில் அதன் நீளப் போக்கில் நார் போன்ற அமைப்பு உள்ளது. கிழங்கின் உட்பகுதி, வெண்ணிறமாக அல்லது சிறிது மஞ்சட்தன்மை கொண்டதாகக் காணப்படும். மரவள்ளிக் கிழங்கு அதிக அளவு மாவுச்சத்துக் கொண்டது. அத்துடன் குறிப்பிடத்தக்க அளவில் கல்சியம் (50&nbsp;மிகி/100கி), பொசுபரசு (40&nbsp;மிகி/100கி), உயிர்ச்சத்து சி (25&nbsp;மிகி/100கி) என்பனவும் உள்ளன. எனினும் இக்கிழங்கில், புரதமோ பிற சத்துக்களோ குறிப்பிடத்தக்க அளவில் இல்லை.  
தமிழர்கள் சமையலிலும் மரவள்ளிக் கிழங்கை அவித்து, கடைந்து, கறியாக்கி உண்கிறார்கள். இக்கிழங்கை உலர்த்தி, அரைத்து மாவாகவும் பயன்படுத்துவதுண்டு.
# மரவள்ளி

## பொருளாதார அம்சங்கள்

2002 ஆம் ஆண்டின் மதிப்பீட்டின்படி, உலகில் மரவள்ளிக் கிழங்கின் உற்பத்தி 184 மில்லியன் தொன்கள் ஆகும். இவற்றில் ஆப்பிரிக்காவில் 99.1 மில்லியன் தொன்களும், ஆசியாவில் 51.5 மில்லியன் தொன்களும், இலத்தீன் அமெரிக்காவிலும் கரிபியன் பகுதிகளிலும் 33.2 மில்லியன் தொன்களும் உற்பத்தியாகின. உலகில் மிக அதிக அளவான மரவள்ளி உற்பத்தி செய்யும் நாடு நைசீரியா எனினும், உலக உணவு அமைப்பின் புள்ளி விபரங்களின்படி, கூடிய அளவு மரவள்ளியை ஏற்றுமதி செய்யும் நாடு தாய்லாந்து ஆகும். 2005 ஆம் ஆண்டில் உலக மொத்த ஏற்றுமதியின் 77% தாய்லாந்திலிருந்தே ஏற்றுமதி செய்யப்பட்டது. இதனைத் தொடர்ந்து வியட்நாம் 13.6% ஐயும், இந்தோனீசியா 5.8% ஐயும், கொசுத்தாரிக்கா 2.1% ஐயும் ஏற்றுமதி செய்தன. 1988 க்கும் 1990 க்கும் இடைப்பட்ட காலத்தில் உலகின் மரவள்ளி உற்பத்தி 12.5% கூடியுள்ளது.  
பயிர்த் தாவரங்களில் கரும்புக்கு அடுத்தபடியாக, ஒரு நாளுக்கு, ஓரலகு பயிர்ச் செய்கைப் பரப்பில் மிகக்கூடிய உணவு ஆற்றலை வழங்குவது மரவள்ளியாகும். வளம் குறைந்த மண்ணிலும், குறைந்த மழை வீழ்ச்சி கொண்ட இடங்களிலும் சிறப்பாக வளர்வதால், கீழ் சகாரா ஆப்பிரிக்கப் பகுதிகளில் உள்ள நாடுகள் போன்ற வளர்ந்து வரும் நாடுகளின் வேளாண்மையில் மரவள்ளி முக்கிய இடத்தை வகிக்கின்றது. இது ஒரு பல்லாண்டுத் தாவரம் என்பதால், இதனை வேண்டியபோது அறுவடை செய்துகொள்ள முடியும். இது, மரவள்ளியை பஞ்சகாலத்துக்காக ஒதுக்கி வைக்க உதவுவதுடன், அறுவடைக் கூலியாட்கள் மேலாண்மை தொடர்பிலும் பயனுள்ளதாக அமைகின்றது. இதனைப் பணப் பயிராகவோ, வாழ்வாதாரப் பயிராகவோ பயிரிட முடிவதால், குறைந்த வளங்களைக் கொண்ட விவசாயிகளுக்கு இது ஒரு நெகிழ்வுத் தன்மையையும் வழங்குகிறது.  
ஆப்பிரிக்கக் கண்டத்து மக்களைப்போல் வேறெந்தக் கண்டத்து மக்களும் அதிகமாகக் கிழங்கு வகைகளில் தங்கியிருப்பதில்லை எனலாம். வெப்பவலய ஆப்பிரிக்காவில், மரவள்ளி முக்கிய உணவாக அல்லது முக்கியமான துணை உணவாகப் பயன்படுகின்றது. கானாவில், வேளாண்மைத்துறையின் மொத்த உள்நாட்டு உற்பத்தியில் 46% மரவள்ளியிலிருந்தும் பிற கிழங்கு வகைகளிலிருந்துமே கிடைக்கின்றது. கானாவில், நாளுக்குரிய கலோரி உள்ளெடுப்பின் 30% மரவள்ளிக் கிழங்கு மூலமே பெறப்படுவதுடன், ஏறத்தாழ எல்லா வேளாண் குடும்பங்களுமே மரவள்ளியைப் பயிர் செய்கின்றன.
# மரவள்ளி

## இந்தியா

இந்தியாவில், 3.1 லட்சம் ஹெக்டேர் பரப்பில் பயிரிடப்படுகிறது. 60 லட்சம் டன்கள் கிழங்கு உற்பத்தி செய்யப்படுகிறது. மரவள்ளிக் கிழங்கு இந்தியாவின் 13 மாநிலங்களில் பயிரிடப்படுகிறது என்றாலும், தென்னிந்தியாவில் குறிப்பாக, கேரளா, தமிழ்நாடு மற்றும் ஆந்திரப் பிரதேச மாநிலங்களில் அதிகமாகப் பயிராகிறது. மாறிவரும் வாழ்க்கை முறை, வளைகுடா நாடுகளின் பணப்புழக்கம், பொது விநியோக முறையின் மூலம் கிடைக்கும் தானியங்கள் மற்றும் சாகுபடி முறை ஆகியவற்றின் காரணமாக தமிழ்நாடு மற்றும் ஆந்திரப் பிரதேசத்தில் மரவள்ளிக் கிழங்கு உற்பத்தி தொடர்ந்து அதிகரித்து வருகிறது.
# மரவள்ளி

## மரவள்ளிக் கிழங்கு சார்ந்த வேளாண் தொழில்கள்

இது ஒரு உணவுப் பொருள். பல்வேறு தொழில்சாலைகளின் ஒரு மூலப் பொருளாகவும் குறிப்பாக நொதித்தல் சார்ந்த தொழிற்சாலைகளில் முக்கிய பொருளாகவும் பயன்படுகிறது. தமிழ்நாடு, ஆந்திரப் பிரதேசம் மற்றும் மகாராஷ்டிரத்தில் இது முக்கிய பணப் பயிராகும். தென்னிந்திய மாநிலங்களான தமிழ்நாடு, ஆந்திரப் பிரதேசம், கேரளா ஆகியவற்றிலும், இலங்கையிலும் குறிப்பிடத்தக்க அளவில் மரவள்ளி பயிர் செய்யப்படுகின்றது.உலக மொத்த கிழங்கு உற்பத்தி செய்யும் நான்கு நாடுகளில் (158 மில்லியன் டன்) ஆசியா நான்காவது இடத்தில் உள்ளது.  
- உலக அளவில் உற்பத்திசெய்யப்படும் மரவள்ளிக் கிழங்கில் இருந்து தயாரிக்கப்படும் பொருட்களில் 58 சதவிகிதம் மனிதர்களுக்கு உணவாகப் பயன்படுகிறது. 28 சதவீதம் கால்நடை தீவனமாகவும் 4 சதவீதம் ஆல்கஹால் மற்றும் ஸ்டார்ச் சார்ந்த துறைகளிலும் பயன்படுத்தப்படுகிறது. 10 சதவீதம் கெட்டுப் போகிறது.
- இந்தியாவில் 6.5 சதவீதமும், தாய்லாந்து மற்றும் இந்தோனேசியா மரவள்ளிக் கிழங்கில் இருந்து தயாரிக்கப்படும் பொறிப்புகள் மற்றும் மாவு வகைகள் 10 சதவீதமும் பிற நாடுகளுக்கு ஏற்றுமதி செய்யப்படுகிறது. மேற்கத்திய நாடுகளில் இது கால்நடைத் தீவனமாகப் பயன்படுத்தப்படுகிறது. சர்வதேச சந்தையில் பொறிப்புகள் மற்றும் மாவின் தேவைகள் அதிகரிப்பு மற்றும் ஏற்றுமதிப் போட்டியால், இந்தியாவில் குறிப்பாக தமிழ்நாடு மற்றும் கேரளாவில் மரவள்ளிக் கிழங்கு உற்பத்தி மேலும் அதிகரிக்கும் வாய்ப்புகள் உள்ளன.
# மரவள்ளி

## பிற தொழில்கள்

- மரவள்ளிக்கிழங்கு ஸ்டார்ச்,சவ்வரிசி குளுக்கோஸ்,டெக்ஸ்ட்ரின், கோந்து, புரூக்டோஸ் சாறு ஆகியவை தயாரிக்கும் தொழில்துறை சார்ந்த தொழிற்சாலைகளில் ஒரு முக்கிய மூலப்பொருளாக பயன்படுகிறது. இந்த தொழில்துறைகளை "வளர்ச்சி துறைகள்" என வகைப்படுத்தலாம்.
# மரவள்ளி

## பயன்கள்

### உணவு

மரவள்ளி பயிரிடப்படும் இடங்களில் வாழும் மக்கள் மரவள்ளியைப் பயன்படுத்திப் பல வகையான உணவுப் பொருள்களைச் சமைத்து உண்கின்றனர். இவற்றுட் சில உணவு வகைகள் பிரதேச, தேசிய, இன முக்கியத்துவம் கொண்டவையாக இருக்கின்றன. மரவள்ளியைச் சமைக்கும் போது அதிலிருந்து நச்சுப் பொருள் நீக்கி முறையாகச் சமைக்க வேண்டும். அத்துடன், மரவள்ளியைச் சமைக்கும்போது இஞ்சியைக் கலந்து சமைத்தல் அல்லது மரவள்ளி உணவுடன் இஞ்சி கலந்த உணவுப் பொருள்களை உட்கொள்ளல் உயிருக்கு ஆபத்தை விளைவிக்கக் கூடியது என அறியப்பட்டுள்ளது.  
தோலுரித்த மரவள்ளிக் கிழங்கை வெறுமனே அவித்து உண்பது உலகின் பல பகுதிகளிலும் பொதுவாகக் காணப்படுகின்றது. இதனைத் துணைக் கறிகளுடன் ஒரு வேளை உணவாகப் பயன்படுத்துவதும் உண்டு. அவித்த கிழங்கை மிளகாய், உப்பு போன்ற பொருட்களுடன் சேர்த்து உரலில் இட்டு இடித்து உண்பதும் உண்டு. கிழங்கைக் குறுக்காக மெல்லிய சீவல்களாக வட்டம் வட்டமாகச் சீவி, எண்ணெயில் இட்டுப் பொரித்து உண்பதுண்டு. இது பொதுவாக சிற்றுண்டியாகவே பயன்படுகின்றது. இப் பொரியலைப் பல நாட்கள் வைத்து உண்ண முடியும் என்பதால், இவற்றை நெகிழிப் பைகளில் அடைத்து விற்பதுடன் பிற நாடுகளுக்கும் ஏற்றுமதி செய்யப்படுகின்றது.
# மரவள்ளி

## பயன்கள்

### மரவள்ளிக் கிழங்கு-பொரிப்பு மற்றும் மாவு

- கிழங்கு மாவு தயாரிக்கப்பட்டு அரிசி மாவிற்கு மாற்றாகப் பயன்படுத்தப்படுகின்றது
- இது பல விலங்குகளின் உணவுகளில் ஒரு முக்கிய அங்கமாக விளங்குகிறது.
- தொழில்துறையில் இது உற்பத்தி ஸ்டார்ச், தெக்கிரின், குளுக்கோஸ் மற்றும் எத்தில் தயாரிக்க ஒரு மூல பொருளாக விளங்குகிறது.
- கிழங்குபொரிப்புகள்,முறுக்குகள் செய்யப்பட்டு நெகிழிப் பைகளில் அடைத்து கேரளா, தமிழ்நாடு மற்றும் ஆந்திர பிரதேசம் போன்ற பல்வேறு பகுதிகளில் வணிகரீதியாக சிற்றுண்டியாக விற்கப்படுகிறது. விரல் பொறிப்புகள், வேஃபர்கள், சவ்வரிசி வடகங்கள், அப்பளங்கள் ஆகியவை மரவள்ளி கிழங்கில் இருந்து தயாரிக்கப்படும் சிற்றுண்டி உணவு பொருட்களின் சில.
- இது ஒரு முக்கியமான குடிசை தொழிலாக உளது.
# மரவள்ளி

## பயன்கள்

### காகிதம் மற்றும் ஜவுளி

- மரவள்ளி கிழங்கில் இருந்து தயாரிக்கப்படும் ஸ்டார்ச் எனப்படும் மாவுப் பொருள் பல்வேறு துறைகளில், குறிப்பாக பருத்தி மற்றும் சணல் ஆடைகள் உற்பத்தி, காகிதம் மற்றும கெட்டி அட்டைகள் தயாரிக்கும் தொழில் ஆகியவற்றில் பயன்படுகிறது.
# மரவள்ளி

## பயன்கள்

### மருந்து

- மரவள்ளி கிழங்கில் இருந்து தயாரிக்கப்படும் மாவில் உள்ள உயிரியல் மற்றும் இரசாயன மற்றும் கட்டமைப்பு பண்புகள் உள்ளதால், அதை எளிதாக திரவ குளுக்கோஸ் மற்றும் டெக்ஸ்ட்ரோஸ் ஆக மாற்ற முடியும். திரவ குளுக்கோஸ் மற்றும் டெக்ஸ்ட்ரோஸ் பரவலாக உணவு மற்றும் மருந்து தயாரிக்கும் தொழிற்சாலைகளில் பயன்படுத்தப்படுகின்றன. இந்த துறைகள் வேகமாக வளர்ந்து வரும் நிலையில் உள்ளன.
- உணவு மற்றும் மருந்து தயாரிக்கும் பல தொழிற்சாலைகளில் தற்போது மரவள்ளிக் கிழங்கு மாவைப் பயன் படுத்தி திரவ குளுக்கோஸ் மற்றும் டெக்ஸ்ட்ரோஸ் உற்பத்தி செய்யப்பட்டு வருகிறது.
# மரவள்ளி

## மரவள்ளியிலிருந்து கிடைக்கும் பொருள்கள்

### சவ்வரிசி

சவ்வரிசி, கூழ் தயாரிப்பு மற்றும் சிற்றுண்டியாக பயன்படுத்தப்படுகிறது. மேலும் இது ஒரு குழந்தை உணவாகவும் புகழ் பெற்று விளங்குகிறது. தமிழகத்தில் பல தொழிற்சாலைகளும், ஆந்திர பிரதேசத்தில் சுமார் 35-கு மேற்பட்ட தொழிற்சாலைகளும், (குடிசைத்தொழிலாக) மரவள்ளிக் கிழங்கிலிருந்து கிடைக்கும் சவ்வரிசி தயாரிப்பில் ஈடுபட்டுள்ளன.  
சேகோ (Sago), மலேய மொழியின் சேகு என்கிற சொல்லிலிருந்து ஆங்கிலத்துக்குச் சென்றதாகும். மெட்ரோசைலான் ஸாகு (Metroxylon Sagu) வகையைச் சார்ந்த, தெற்காசியச் சதுப்பு நிலங்களில் விளைகிற ஒருவகைப் பனைமரத்தின் ஊறலைக் (பதநீரை) காய்ச்சுவதால் கிடைக்கும் மாவுதான் சேகோ. அந்த மாவைக் கோள வடிவில் அரிசி போல் சிறிய உருண்டைகளாக்கி இந்தியாவில் விற்பனைசெய்தனர். ஜாவாவிலிருந்து இறக்குமதி செய்யப்பட்டதால் அது ஜாவா அரிசி (ஜவ்வரிசி) எனப்பட்டது.
# மரவள்ளி

## மரவள்ளியிலிருந்து கிடைக்கும் பொருள்கள்

### மாப்பொருள்

மாப்பொருள் தயாரிக்கும் தொழிற்சாலைகளில் மரவள்ளிக் கிழங்கு மிக அதிகமாகப் பயன்படுகிறது.
மாப்பொருள் தயாரிப்பு மற்றும் சவ்வரிசி தயாரிக்கும் 900-க்கும் மேற்பட்ட சிறிய மற்றும் நடுத்தர அளவிலான தொழிற்சாலைகள் தமிழ்நாடு மற்றும் ஆந்திராவில் உள்ளன. குறைந்தபட்சம் இரண்டு பெரிய அளவிலான தொழிற்சாலைகள் தமிழ் நாட்டில் உள்ளன.
- காகித தொழிற்சாலைகளில் அடிநிலை, நாள்காட்டி தயாரிப்பு, காகிதப் பூச்சு ஆகிய வேலைகளில் கிழங்கு மாவு பயன்படுத்தப்படுகிறது.
- ஜவுளி தொழிலில் துணிகளுக்கு மொடமொடப்பான மடிப்பேற்படுத்த, இறுதி வேலைகளுக்கும் பயன்படுகிறது
- உணவு தொழில்களிலும், ஒட்டக்கூடிய கெட்டியான பசை தயாரிப்பிலும் மாப்பொருள் பயன்படுகிறது.
- திருவணந்தபுரத்தில் குடிசைத் தொழிலாக கோந்து மற்றும் சலவைக் கஞ்சி தயாரிக்கப்பட்டு வழக்கமான சந்தையிடல் மற்றும் விற்பனை செய்யப்படுகிறது.
# தேங்காய் நண்டு

**தேங்காய் நண்டு** (*coconut crab*) என்பது உலகின் இன்று வாழும் மிகப் பெரிய கணுக்காலி உயிரினம் ஆகும். இவை 10 கால்களையும் மற்றும் ஓட்டினாலான உடலமைப்பையும் கொண்டது. இவை சுமார் 40 செமீ நீளமும், 4.1 கிகி நிறையும் உடையவை. இவை மரங்களின் மீது, குறிப்பாக தென்னை மரங்களின் மீது ஏற வல்லவை. இந்த நண்டினங்கள் இந்தியப் பெருங்கடல் மற்றும் பசிபிக் பெருங்கடலுக்குட்பட்ட தீவுகளில் மட்டும் காணப்படுகின்றன. இவ்வகை நண்டுகள் கடலில் முட்டையிடும். சில நாள்களுக்குப் பின்னர் முட்டையில் இருந்து வெளிவரும் குஞ்சுகள், சிப்பி மற்றும் சங்குகளில் ஒட்டிக் கொண்டு வாழத் தொடங்கும். ஓரளவுக்கு வளர்ச்சி அடைந்த பின்னர், நிலத்தில் குழிகளைத் தோண்டி, அதில் தேங்காய் நார்களைப் பரப்பி வாழும்.  
இந்திய பெருங்கடலில் ஆஸ்திரேலியாவின் ஒரு பகுதியான கிருஸ்த்மஸ் தீவில் வாழும் இந்த வகை நண்டுகள் 3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.
# விக்கிப்பீடியா:உங்களுக்குத் தெரியுமா/மார்ச் 29, 2009

- 818 மீட்டர் உயரமுடைய **துபாய் கோபுரம்** அல்லது **பூர்ச் துபாய்** உலகின் அதி உயர் வானளாவி ஆகும்.
- **தேங்காய் நண்டு** இன்று உலலில் வாழும் மிகப் பெரிய கணுக்காலி, இது தென்னை மரத்தில் ஏறி தேங்காயை உண்ண வல்லது.
- **நூறாண்டுப் போர்** எனப்படுவது பிரான்சையும் இங்கிலாந்தையும் ஆண்ட இரண்டு பிரான்சிய அரச குடும்பங்களுக்கிடையே ஆட்சியுரிமைக்காக 1337 ஆம் ஆண்டு தொடர்க்கம் 1453 ம் ஆண்டு வரை தொடர்ந்து நடைபெற்ற போர்களைக் குறிக்கிறது. .
- **யெனி கல்மெண்ட்** என்ற பிரான்சிய பெண் 122 ஆண்டுகளும் 164 நாட்களும் வாழ்ந்து (1875-1997) இதுவரை ஆதார பூர்வமாக உலகில் அதிக நாட்கள் வாழ்ந்த மனிதராக கருதப்படுகிறார்.
- இந்திய செவ்வியல் மொழிகளாக இதுவரை தமிழ் (2004), சமசுகிருதம் (2005), கன்னடம் (2008), தெலுங்கு (2008) ஆகியவை இந்திய அரசால் அறிவிக்கப்பட்டுள்ளன.
# விக்கிப்பீடியா:முதற்பக்கக் கட்டுரைகள்/மார்ச் 29, 2009

**<big>e</big>** என்னும் மாறிலி கணிதத்திலேயே மிகச்சிறப்பான மூன்று மாறிலிகளில் ஒன்று. பை மற்றும் i என்பன ஏனைய இரண்டு கணித மாறிலிகளாகும். 1614 இல் மடக்கைகளை அறிமுகப்படுத்திய நேப்பியருக்காக e என்ற இம்மாறிலியை நேப்பியர் மாறிலி என்றும், 1761 இல் அதை பல தசம இலக்கங்களுக்குக் கணித்து மெக்கானிக்கா என்ற தன் கணித நூலில் புகுத்திய ஆய்லரின் நினைவாக ஆய்லர் மாறிலி என்றும் சொல்வதுண்டு. ஆய்லருடைய கணிப்புப்படி e யின் பொறுமதி *e* = 2.718 281 828 459 045 235 360 287 4 ... ஆகும்.
---  
**ஆறுமுக நாவலர்** (1822 - 1879; நல்லூர், யாழ்ப்பாணம்) 19 ம் நூற்றாண்டின் சிறந்த தமிழ் அறிஞர்களில் ஒருவர். தற்காலத் தமிழ் உரைநடையின் முன்னேடிகளில் ஒருவர். பல தமிழ் நூல்களை எழுதியும், பழம் பெரும் நூல்களை அச்சுப் பதிப்பித்தும் தமிழ்ப் பணி ஆற்றினார். சைவ சமயத்துக்கும் பெரும் பங்களிப்புக்கள் செய்தார். இவர் எழுதிய இலக்கணச் சுருக்கம், சைவ வினாவிடை ஆகியவை மாணவர்களுக்குப் பாட நூல்களாக அமைந்தன. எனினும் இவர் சாதிப் படிநிலை அமைப்பையும், வர்ணாச்சிரமத்தையும் வலியுறுத்தியமை சமூக சீர்திருத்தவாதிகளால் கடுமையாக விமர்சிக்கப்பட்டது.
# சோ என்லாய்

**சோ என்லாய்** (1898-1976) சீன மக்கள் குடியரசின் முதல் பிரதமராக 1949 தொடக்கம் 1976 அவரின் இறப்பு வரை பணியாற்றினார். சீனப் பொதுவுடமைக் கட்சியின் எழுச்சியிலும், சீனாவின் பொருளாதார வளர்ச்சியிலும் இவரது பங்களிப்பு முக்கியமானது. மா சே துங்கின் உறுதியான ஆதரவாளராக இருந்தாலும், இவர் ஒரு மிதவாதியாகவும், காரியவாதியாகவும் கருதப்படுகிறார். இவரின் இறப்பின் பின் இவரது இணைச் செயற்பாட்டாளர் டங் சியாவுபிங் பிரதமர் ஆனார். இவர் சீனாவின் இறுகிய பொதுவுடமைக் கொள்கைகளைத் தளர்த்தி, திறந்த சந்தை கொள்கைகளை அறிமுகப்படுத்தி, சீனாவின் பொருளாதார எழுச்சிக்கு வித்திட்டார்.
# சங் கை செக்

**சங் கை செக்** (1887–1975) சீனாவின் ஒரு முக்கியத் தலைவர்களில் ஒருவராக விளங்கியவர். 1925 ம் ஆண்டு சுன் இ சியன் இறப்பின் பின்பு குவோமின்டாங் கட்சியின் தலைமை அதிகாரத்தைக் கைப்பெற்றினார். இவர் சீனக் குடியரசின் படைத்துறைத் தலைவராக 1928 இருந்து 1948 வரை பணியாற்றினார். இக் காலப் பகுதியின் சீனாவின் warlords கட்டுப்படுத்தி சீனாவை ஒற்றுமைப்படுத்த முயற்சி செய்தார். இரண்டாவது சீன-நிப்பானிய போரில் சீனப் படைகளுக்கு தலைமை தாங்கி வெற்றி பெற்றார். 1945 நிப்பான் சரணைந்த பின்னர் மாவின் பொதுவுடமைவாதிகளுக்கும், சங் கை செக் வின் தேசியவாதிகளுக்கும் இடையே நடைபெற்ற போரில் இவர் தோல்வி தழுவி தாய்வான் சென்றார்.
# சீனப் பொதுவுடமைக் கட்சியின் தேசிய பேராயம்

**சீனப் பொதுவுடமைக் கட்சியின் தேசிய பேராயம்** *(National Congress of the Communist Party of China)* என்பது சீனப் பொதுவுடமைக் கட்சியின் ஒரு முதன்மை அலகு. கருத்தியல் நோக்கில் அதிக அதிகாரம் உடைய அமைப்பு. நடைமுறையில் இந்த பேராயம் கூட முன்பு முக்கிய முடிவுகள் எடுக்கப்பட்டு, இங்கு முடிவுகள் உறுதி செய்யப்படும். சுமார் 2000 உறுப்பினர்கள் இதில் பங்கெடுப்பார்கள். இது ஏறத்தாழ ஐந்து ஆண்டுகளுக்கு ஒருமுறை கூடும்.
# சீனப் பொதுவுடமைக் கட்சியின் நடுவண் செயற்குழு

**சீனப் பொதுவுடமைக் கட்சியின் நடுவண் செயற்குழு** என்பது சீனப் பொதுவுடமைக் கட்சியில் அதி உயர் அதிகாரம் கொண்ட அமைப்பு. சுமார் 300 வரையான உறுப்பினர்கள் இதை கொண்டுள்ளது. இவ்வுறுப்பினர்கள் சீனப் பொதுவுடமைக் கட்சியின் தேசிய பேராயத்தால் தேர்தெடுக்கப்படுகின்றனர். இதுவே முக்கிய கொள்கை தீர்மானங்களை ஆராய்ந்து முன்மொழிகிறது. இந்த குழுவே Politburo of the Communist Party of China உறுப்பினர்களை தேர்தெடுத்து வந்துள்ளது.
# சீன மக்கள் குடியரசின் அரச மன்றம்

**சீன மக்கள் குடியரசின் அரச மன்றம்** என்பது சீன அரசின் முதன்மை நிர்வாக அலகு. பிரதமர் தலைமை தாங்கும் இந்த அமைப்பில் பல்வேறு அரச துறைகளைச் சார்ந்த 50 வரையான தலைமைப் பணியாளர்கள் உள்ளனர். சீன அரசியலில் சீனப் பொதுவுடமைக் கட்சி, மக்கள் விடுதலைப் படை ஆகியவற்றுடன் இணையாக இது ஒரு முக்கிய இடத்தைப் பெறுகிறது.
# வார்ப்புரு:சீன அரசமைப்பு

| சீன மக்கள் குடியரசின் அரசமைப்பு |  |
| --- | --- |
| தேசிய மக்கள் பேராயம் |  |
| தேசிய மக்கள் பேராய நிலைக் குழு |  |
| சீன சனாதிபதி - கூ சிங்தாவ் |  |
| சீன மக்கள் குடியரசின் அரச மன்றம் |  |
| சீனப் பிரதமர் - |  |
| மக்கள் விடுதலைப் படை |  |
| உச்ச மக்கள் நீதிமன்றம் |  |
| சீனப் பொதுவுடமைக் கட்சி |  |
| சீ.பொ.க நடுவண் செயற்குழு |  |
| சீ.பொ.க தேசிய பேராயம் |  |
| மா சே துங் - மாசேதுங் கோட்பாடு |  |
| டங் சியாவுபிங் - டங் சியாவுபிங் கோட்பாடு |  |
| யான் சமீன் - Three Represents |  |
| கூ சிங்தாவ் - அறிவியல் வளர்ச்சியல் கருத்துரு |  |
| <>[ தொகு]</> | } |
# வட சென்னை மக்களவைத் தொகுதி

**வட சென்னை மக்களவைத் தொகுதி** (*Chennai North Lok Sabha constituency*) தமிழ்நாட்டின், 39 மக்களவைத் தொகுதிகளுள், 2வது தொகுதி ஆகும்.
# வட சென்னை மக்களவைத் தொகுதி

## தொகுதி மறுசீரமைப்பு

2008 ஆம் ஆண்டு செய்யப்பட்ட மறுசீரமைப்பிற்கு முன் வட சென்னை மக்களவைத் தொகுதியில், இராயபுரம், துறைமுகம், டாக்டர் ராதாகிருஷ்ணன் நகர், பெரம்பூர் (தனி), திருவொற்றியூர், வில்லிவாக்கம் ஆகிய சட்டமன்றத் தொகுதிகள் இருந்தன. மறுசீரமைப்பின்போது பெரம்பூர் பொதுத் தொகுதியாக மாற்றப்பட்டது. வில்லிவாக்கம் பிரிக்கப்பட்டு கொளத்தூர், திரு.வி.க.நகர் (தனி) எனும் சட்டமன்றத் தொகுதிகள் உருவாக்கப்பட்டன.
# வட சென்னை மக்களவைத் தொகுதி

## சட்டமன்ற தொகுதிகள்

இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:  
1. திருவொற்றியூர்
1. ராதாகிருஷ்ணன் நகர்
1. பெரம்பூர்
1. கொளத்தூர்
1. திரு.வி.க. நகர் (தனி)
1. இராயபுரம்
# வட சென்னை மக்களவைத் தொகுதி

## வென்றவர்கள்

| 1957 | எஸ். சி. சி. அந்தோனிப்பிள்ளை | சுயேச்சை | டி. செங்கல்வராயன் | இதேகா |  |
| --- | --- | --- | --- | --- | --- |
| 1962 | பொ. சீனிவாசன் | இதேகா | அப்துல் சமத் | முலீ |  |
| 1967 | கி. மனோகரன் | திமுக | எஸ். சி. சி. அந்தோனிப்பிள்ளை | இதேகா |  |
| 1971 | கி. மனோகரன் | திமுக | எஸ். ஜி. விநாயக மூர்த்தி | நிறுவன காங்கிரசு |  |
| 1977 | ஏ. வி. பி. ஆசைத்தம்பி | திமுக | கி. மனோகரன் | அதிமுக |  |
| 1980 | கோ. இலட்சுமணன் | திமுக | எம். அப்துல் காதர் | அதிமுக |  |
| 1984 | என். வி. என். சோமு | திமுக | கோ. இலட்சுமணன் | இதேகா |  |
| 1989 | தா. பாண்டியன் | இதேகா | என். வி. என். சோமு | திமுக |  |
| 1991 | தா. பாண்டியன் | இதேகா | ஆலடி அருணா | திமுக |  |
| 1996 | என். வி. என். சோமு | திமுக | தா. பாண்டியன் | இதேகா |  |
| 1998 | செ. குப்புசாமி | திமுக | ஆர்.டி.சபாபதி மோகன் | மதிமுக |  |
| 1999 | செ. குப்புசாமி | திமுக | என். சௌந்தரராஜன் | மார்க்சிஸ்ட் கம்யூனிஸ்ட் |  |
| 2004 | செ. குப்புசாமி | திமுக | எம்.என். சுகுமாரன் நம்பியார் | பாஜக |  |
| 2009 | டி. கே. எஸ். இளங்கோவன் | திமுக | தா. பாண்டியன் | மார்க்சிஸ்ட் கம்யூனிஸ்ட் |  |
| 2014 | வெங்கடேஷ் பாபு | அதிமுக | ஆர். கிரிராஜன் | திமுக |  |
| 2019 | கலாநிதி வீராசாமி | திமுக | அழகாபுரம் ஆர். மோகன்ராஜ் | தேமுதிக |  |
| 2024 | கலாநிதி வீராசாமி | திமுக | ராயபுரம் மனோ | அதிமுக | } |
# வட சென்னை மக்களவைத் தொகுதி

## வாக்காளர்கள் எண்ணிக்கை

| தேர்தல் | ஆண்கள் | பெண்கள் | மூன்றாம்
பாலினத்தவர்கள் | மொத்தம் | ஆதாரம் |
| --- | --- | --- | --- | --- | --- |
| 16 ஆவது மக்களவைத் தேர்தல், 2014 | align=7,07,433 | align=7,14,304 | align=264 | align=14,22,001 | 2014 ஆம் ஆண்டு கணக்கீட்டின்படி |
| 17 ஆவது மக்களவைத் தேர்தல், 2019 | align=7,20,133 | align=7,47,943 | align=447 | align=14,68,523 | 2019 ஆம் ஆண்டு கணக்கீட்டின்படி |
| 16 ஆவது மக்களவைத் தேர்தல், 2014 | align= 63.95% | align= ↓ <font color="red">0.96% | அதிமுக | align= 4,06,704 |  |
| ஆர். கிரிராஜன் | திமுக | align= 3,07,000 |  |  |  |
| பிஜூ சாக்கோ | இதேகா | align= 23,751 |  |  |  |
| உ. வாசுகி | மார்க்சிஸ்ட் கம்யூனிஸ்ட் | align= 23,751 | } |  |  |
# வட சென்னை மக்களவைத் தொகுதி

## 15 ஆவது மக்களவை தேர்தல் (2009)

29 வேட்பாளர்கள் போட்டியிட்டதில் திமுகவின், டி. கே. எஸ். இளங்கோவன் சிபிஐ-யின் தா. பாண்டியனை 19,153 வாக்குகள் வேறுபாட்டில் வென்றார்.  
| கட்சி | வேட்பாளர் | பெற்ற வாக்குகள் |  |
| --- | --- | --- | --- |
| திமுக | டி. கே. எஸ். இளங்கோவன் | align= 2,81,055 |  |
| சிபிஐ | தா. பாண்டியன் | align= 2,61,902 |  |
| தேமுதிக | யுவராசு | align= 66,375 |  |
| பாசக | தமிழிசை சௌந்தரராஜன் | align= 23,350 | } |
# வட சென்னை மக்களவைத் தொகுதி

## 14 ஆவது மக்களவை தேர்தல் (2004)

வெற்றிக்கான வாக்குகள் வித்தியாசம் = 2,53,539 வாக்குகள்.  
| கட்சி | வேட்பாளர் | பெற்ற வாக்குகள் |  |
| --- | --- | --- | --- |
| திமுக | செ. குப்புசாமி | align= 5,70,122 |  |
| பாசக | சுகுமாரன் நம்பியார் | align= 3,16,583 | } |
# இராசிபுரம் மக்களவைத் தொகுதி

**இராசிபுரம்** (*Rasipuram Lok Sabha constituency*) தொகுதி மறுசீரமைப்புக்கு முன் தமிழ்நாட்டில் இருந்த மக்களவைத் தொகுதிகளுள் ஒன்றாகும்.  
இங்கு காங்கிரசு கட்சியை சார்ந்த தேவராசன் ஐந்து முறை வென்றுள்ளார். கடைசியாக இராசிபுரம் தொகுதியின் மக்களவை உறுப்பினர் காங்கிரசுக் கட்சியின் இராணி. இராசிபுரத்தில் ஆறுமுறை காங்கிரசு வென்றுள்ளது, அதிமுக இரண்டு முறையும், தமாகா ஒரு முறையும் வென்றுள்ளன.  
தொகுதி மறு சீரமைப்பிற்கு பின் இராசிபுரம் தொகுதி நீக்கப்பட்டு விட்டது. இதற்கு பதிலாக புதியதாக உருவாகியுள்ள தொகுதி நாமக்கல்.
# இராசிபுரம் மக்களவைத் தொகுதி

## தொகுதியில் அடங்கியுள்ள சட்டமன்றத் தொகுதிகள்

இதில் அடங்கும் சட்டசபைத் தொகுதிகள்:  
1-சின்னசேலம்  
2-ஆத்தூர்  
3-தலைவாசல்  
4-இராசிபுரம்  
5-சேந்தமங்கலம்  
6-நாமக்கல்
# இராசிபுரம் மக்களவைத் தொகுதி

## நாடாளுமன்ற மக்களவை உறுப்பினர்கள்

| ஆறாவத் | 1977-80 | பி. தேவராஜன் | இந்திய தேசிய காங்கிரசு |  |
| --- | --- | --- | --- | --- |
| எழாவது | 1980-84 | பி. தேவராஜன் | இந்திய தேசிய காங்கிரசு |  |
| எட்டாவது | 1984-89 | பி. தேவராஜன் | இந்திய தேசிய காங்கிரசு |  |
| ஒன்பதாவது | 1989-91 | பி. தேவராஜன் | இந்திய தேசிய காங்கிரசு |  |
| பத்தாவது | 1991-96 | பி. தேவராஜன் | இந்திய தேசிய காங்கிரசு |  |
| பதினொன்று | 1996-98 | கா. கந்தசாமி | தமிழ் மாநில காங்கிரசு |  |
| பன்னிரண்டு | 1998-99 | வி. சரோஜா | அதிமுக |  |
| பதிமூன்று | 1999-04 | வி. சரோஜா | அதிமுக |  |
| பதிநான்கு | 2004-2009 | கே. இராணி | இந்திய தேசிய காங்கிரசு | } |
# ஜான் நேப்பியர்

**ஜான் நேப்பியர்** (*John Napier of Merchistoun*; 1 பெப்ரவரி 1550&nbsp;– 4 ஏப்பிரல் 1617) இசுக்காட்லாந்தைச் சேர்ந்த கணிதவியலாளரும், இயற்பியலாளரும், வானியலாளரும் ஆவார். இவர் மடக்கைகள், நேப்பியரின் எலும்புகள் என்ற எண்சட்டம், தசமப் புள்ளிகளைப் பரவலாகப் பயன்படுத்தியமை போன்றவைக்காக இவர் நினைவுகூரப்படுகிறார். நேப்பியரின் பிறந்த இடமான மேர்சிஸ்டன் அரண்மனை தற்போது நேப்பியர் பல்கலைக்கழகத்தின் ஒரு பகுதியாக உள்ளது.
# அரக்கோணம் மக்களவைத் தொகுதி

**அரக்கோணம் மக்களவைத் தொகுதி** (*Arakkonam Lok Sabha constituency*) தமிழ்நாட்டின், 39 மக்களவைத் தொகுதிகளுள், 7வது தொகுதி ஆகும்.
# அரக்கோணம் மக்களவைத் தொகுதி

## தொகுதி மறுசீரமைப்பு

தொகுதி மறுசீரமைப்புக்குப் முன்பிருந்த சட்டமன்றத் தொகுதிகள் - பள்ளிப்பட்டு, அரக்கோணம் (தனி), சோளிங்கர், இராணிப்பேட்டை, ஆற்காடு, செய்யார் ஆகிய தொகுதிகள் இருந்தன.
# அரக்கோணம் மக்களவைத் தொகுதி

## சட்டமன்ற தொகுதிகள்

இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:  
1. திருத்தணி
1. அரக்கோணம் (தனி)
1. சோளிங்கர்
1. காட்பாடி
1. இராணிப்பேட்டை
1. ஆற்காடு
# அரக்கோணம் மக்களவைத் தொகுதி

## வென்றவர்கள்

| தேர்தல் | வெற்றி பெற்றவர் | கட்சி | கூட்டணி | ஆதாரம் |
| --- | --- | --- | --- | --- |
| 6 ஆவது மக்களவைத் தேர்தல், 1977 | ஓ. வி. அழகேசன் | இந்திய தேசிய காங்கிரசு |  |  |
| 7 ஆவது மக்களவைத் தேர்தல், 1980 | ஏ. எம். வேலு | இந்திய தேசிய காங்கிரசு |  |  |
| 8 ஆவது மக்களவைத் தேர்தல், 1984 | ஆர். ஜீவரத்தினம் | இந்திய தேசிய காங்கிரசு |  |  |
| 9 ஆவது மக்களவைத் தேர்தல், 1989 | ஆர். ஜீவரத்தினம் | இந்திய தேசிய காங்கிரசு |  |  |
| 10 ஆவது மக்களவைத் தேர்தல், 1991 | ஆர். ஜீவரத்தினம் | இந்திய தேசிய காங்கிரசு |  |  |
| 11 ஆவது மக்களவைத் தேர்தல், 1996 | ஏ. எம். வேலு | தமிழ் மாநில காங்கிரசு |  |  |
| 12 ஆவது மக்களவைத் தேர்தல், 1998 | சி. கோபால் | அதிமுக |  |  |
| 13 ஆவது மக்களவைத் தேர்தல், 1999 | எஸ். ஜெகத்ரட்சகன் | திமுக |  |  |
| 14 ஆவது மக்களவைத் தேர்தல், 2004 | அர. வேலு | பாமக |  |  |
| 15 ஆவது மக்களவைத் தேர்தல், 2009 | எஸ். ஜெகத்ரட்சகன் | திமுக |  |  |
| 16 ஆவது மக்களவைத் தேர்தல், 2014 | கோ. ஹரி | அதிமுக |  |  |
| 17 ஆவது மக்களவைத் தேர்தல், 2019 | எஸ். ஜெகத்ரட்சகன் | திமுக |  |  |
| 18 ஆவது மக்களவைத் தேர்தல், 2024 | எஸ். ஜெகத்ரட்சகன் | திமுக |  |  |  
இங்கு காங்கிரசு ஐந்து முறையும், தமாகா, அதிமுக, பாமக ஆகியவை தலா ஒரு முறையும் திமுக நான்கு முறையும் வென்றுள்ளன. 14வது மக்களவைத் தேர்தலில் இந்தத் தொகுதியில் வெற்றி பெற்ற அர. வேலு இரயில்வே இணை அமைச்சராக இருந்தார்.
# அரக்கோணம் மக்களவைத் தொகுதி

## வாக்காளர்கள் எண்ணிக்கை

| தேர்தல் | ஆண்கள் | பெண்கள் | மூன்றாம்
பாலினத்தவர்கள் | மொத்தம் | ஆதாரம் |
| --- | --- | --- | --- | --- | --- |
| 16 ஆவது மக்களவைத் தேர்தல், 2014 | align=6,88,587 | align=7,07,057 | align=42 | align=13,95,686 | 2014 ஆம் ஆண்டு கணக்கீட்டின்படி |
| 17 ஆவது மக்களவைத் தேர்தல், 2019 | align=7,24,688 | align=7,55,199 | align=74 | align=14,79,961 | 2019 ஆம் ஆண்டு கணக்கீட்டின்படி |
| 16 ஆவது மக்களவைத் தேர்தல், 2014 | align= 77.80% | align= ↓ <font color="red">0.04% |  |  |  |
| 17 ஆவது மக்களவைத் தேர்தல், 2019 | align= | align= |  |  |  |
# அரக்கோணம் மக்களவைத் தொகுதி

## 18-ஆவது மக்களவைத் தேர்தல் (2024)

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| எஸ். ஜெகத்ரட்சகன் | திமுக | align= 5,60,578 |  |
| ஏ. எல். விஜயன் | அதிமுக | align= 2,55,343 |  |
| கே. பாலு | பா.ம.க | align= 2,00,614 |  |
| ஷா. அப்சியா நஸ்ரின் | நாதக | align= 97,985 | } |
# அரக்கோணம் மக்களவைத் தொகுதி

## 17-ஆவது மக்களவைத் தேர்தல் (2019)

இத்தேர்தலில் 6 வேட்பாளர்கள் கட்சி சார்பாகவும் மற்றும் 13 வேட்பாளர்கள் சுயேட்சையாகவும் என மொத்தம் 19 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் எஸ். ஜெகத்ரட்சகன், பாமகவின் ஏ. கே. மூர்த்தியை 3,28,956 வாக்குகள் வேறுபாட்டில் வென்றார்.  
| வேட்பாளர் | சின்னம் | கட்சி | தபால் வாக்குகள் | பெற்ற மொத்த வாக்குகள் | வாக்கு சதவீதம் (%) |  |
| --- | --- | --- | --- | --- | --- | --- |
| எஸ். ஜெகத்ரட்சகன் | திமுக | align=5,502 | align=6,72,190 | align=57.06% |  |  |
| ஏ. கே. மூர்த்தி | பாமக | align=1,707 | align=3,43,234 | align=29
.14% |  |  |
| என். ஜி. பார்த்திபன் | அமமுக | align=231 | align=66,826 | align=5.67% |  |  |
| பாவேந்தன் | நாம் தமிழர் கட்சி | align=282 | align=29,347 | align=2.49% |  |  |
| ராஜேந்திரன் | மக்கள் நீதி மய்யம் | align=173 | align=23,771 | align=2.02% |  |  |
| நோட்டா | - | - | align=164 | align=12,179 | align=1.03% | } |
# அரக்கோணம் மக்களவைத் தொகுதி

## 16 ஆவது மக்களவைத் தேர்தல் (2014)

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| கோ. ஹரி | அதிமுக | align= 4,93,534 |  |
| என். ஆர். இளங்கோ | திமுக | align= 2,52,768 |  |
| அர. வேலு | பா.ம.க | align= 2,33,762 |  |
| நாசே ராஜேஷ் | காங்கிரசு | align= 43,960 | } |
# அரக்கோணம் மக்களவைத் தொகுதி

## 15 ஆவது மக்களவைத் தேர்தல் (2009)

20 வேட்பாளர்கள் போட்டியிட்டதில், திமுகவின் எஸ். ஜெகத்ரட்சகன், பாமகவின் அர. வேலுவை, 109,796 வாக்குகள் வேறுபாட்டில் தோற்கடித்தார்.  
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| எஸ். ஜெகத்ரட்சகன் | திமுக | align= 4,15,041 |  |
| அர. வேலு | பாமக | align= 3,05,245 |  |
| எசு. சங்கர் | தேமுதிக | align= 82,038 | } |
# செங்கல்பட்டு மக்களவைத் தொகுதி

**செங்கல்பட்டு** தொகுதியில் இடம் பெற்றிருந்த சட்டசபைத் தொகுதிகள் - திருப்போரூர் (தனி), செங்கல்பட்டு, மதுராந்தகம், அச்சரபாக்கம் (தனி), உத்திரமேரூர், காஞ்சிபுரம்.
இதுவரை அதிமுக 5 முறை செங்கல்பட்டு தொகுதியில் வென்றுள்ளது. திமுக, காங்கிரசு தலா 3 முறையும், பாமக இரு முறையும் இங்கு வென்றுள்ளன. இரு முறை சுயேச்சைகள் வெற்றி பெற்றுள்ளனர்.